2.  ลักษณะการประกอบธุรกิจ

2.1 ความเป็นมา

จากความสนใจพื้นฐานด้านสื่อสารมวลชน นายทหารอเมริกัน พลตรี อเล็กซานเดอร์ แม็คโดนัลด์
ได้ชักชวนนายประสิทธิ์ ลุลิตานนท์
ร่วมกันก่อตั้งหนังสือพิมพ์รายวันภาษาอังกฤษฉบับแรกของประเทศไทยในชื่อ " Bangkok Post "
โดยถือกำเนิดขึ้นเมื่อวันที่ 1 สิงหาคม 2489 และมีพลตรี อเล็กซานเดอร์ แม็คโดนัลด์
เป็นบรรณาธิการบริหารคนแรก

ต่อมาหลังสงครามโลกครั้งที่สอง นายไคเบล นักลงทุนชาวเยอรมัน ได้ขอซื้อหุ้นของพลตรี
อเล็กซานเดอร์ และแต่งตั้ง นายแฮร์รี่ เฟรเดอริค เป็นบรรณาธิการบริหารคนที่สอง ในปี 2506
ลอร์ด ธอมป์สัน เจ้าพ่อธุรกิจหนังสือพิมพ์เครือข่ายฟลีท ได้เข้ามาเป็นผู้ถือหุ้นรายใหญ่ของบริษัทฯ
มีการติดตั้งแท่นพิมพ์ และอุปกรณ์การพิมพ์
พร้อมกับนำเทคนิคการพิมพ์สมัยใหม่มาใช้เป็นครั้งแรกในประเทศไทย

บริษัท โพสต์ พับลิชชิง จำกัด (มหาชน) ได้จดทะเบียนเป็นบริษัทฯ
ในตลาดหลักทรัพย์แห่งประเทศไทย เมื่อเดือนธันวาคม พ.ศ. 2527

บริษัทฯ ได้เข้าลงทุนในธุรกิจเกี่ยวเนื่องกับหนังสือพิมพ์ และสิ่งพิมพ์ต่างๆ ได้แก่ บริษัท สยามโพสต์
จำกัด จำหน่ายหนังสือพิมพ์ภาษาไทยรายวันในชื่อ " สยามโพสต์ " , บริษัท ฮาเชท ฟิลิปปาคิ
โพสต์ จำกัด ผลิตและจำหน่ายนิตยสารรายเดือน ELLE, ELLE Decor, Cleo และบริษัท
บางกอกโพสต์ แอนด์ มาร์ติน คลินซ์ แอนด์ แอสโซซิเอทส์
เป็นนายหน้าขายโฆษณาให้กับต่างประเทศ ในปี 2539 บริษัท ตรีทศ ทรี-เจเนอเรชั่น จำกัด
ได้เข้าดำเนินกิจการของบริษัท สยามโพสต์ จำกัด แทน และได้ปิดกิจการลงในต้นปี 2541

ในกลางปี 2540 บริษัทฯ
ได้มีการปรับโครงสร้างการดำเนินงานเพื่อรองรับกับวิกฤตการณ์ทางเศรษฐกิจที่เกิดขึ้น
โดยมีการหยุดการดำเนินงานแผนกย่อยๆของกิจการ และมีพนักงานบางส่วนต้องออกจากงานก่อนสิ้นปี

ปี 2541 บริษัทฯได้ปิดแผนกแม็กกาซีน และขายหุ้นในบริษัทร่วมทุน "บจก. บางกอกโพสต์ แอนด์
มาร์ติน คลินซ์ แอนด์ แอสโซซิเอทส์" รวมทั้งการปิดกิจการของบริษัทย่อย "อัลลายด์ นิวสเพเพอร์"
ด้วย

ในกลางปี 2542 โครงการติดตั้งระบบการจัดหน้าหนังสือพิมพ์ด้วยคอมพิวเตอร์
เพื่อเชื่อมโยงการทำงานในส่วนของหน้าข่าวและหน้าโฆษณา
และได้มีการปรับโครงสร้างการทำงานของกองบรรณาธิการบางกอกโพสต์ใหม่ ช่วงปลายปี 2542
บริษัทฯ ได้ยุติการผลิตนิตยสาร Tatler และได้เลิกกิจการบริษัท เวิลด์ เพรส จำกัด
ซึ่งเป็นบริษัทย่อย

เดือนพฤศจิกายนของปี 2543 บริษัทฯ ได้ร่วมลงทุนในบริษัท เว็บ แอดไวซอรี่ จำกัด
เพื่อสร้างเว็บไซท์ด้านการเงินแห่งแรกในเมืองไทย แต่ไม่ประสบความสำเร็จ
จึงเลิกกิจการในปลายปี 2544

ในระหว่างปี 2544 บริษัทฯ มีความพยายามที่จะเข้าสู่ตลาดโฆษณาสมัครงาน
จึงได้เริ่มผลิตและจำหน่ายนิตยสารชีวิตงานขึ้นมา แต่ก็ไม่ประสบความสำเร็จ
จึงต้องทำให้หยุดการผลิตในเดือนมกราคม 2545

นอกจากนั้นในรอบปี 2544 บริษัทฯยังได้เพิ่มส่วนต่างๆ ในหนังสือพิมพ์บางกอกโพสต์ขึ้นมา
อันจะเป็นประโยชน์และเพื่อสนองความต้องการแก่ผู้อ่านในกลุ่มต่างๆ โดยในส่วนของ Your Money
จะนำเสนอข่าวทางด้านการเงิน การธนาคาร ข้อมูลและข้อแนะนำต่างๆ
เพื่อประโยชน์ในการบริหารการเงินและธุรกิจในชีวิตประจำวัน Learning Post
จะเป็นส่วนที่นำเสนอบทความต่างๆ ที่ครอบคลุมหัวข้อข่าวที่สำคัญๆ
ด้านการศึกษาในมุมมองของนักเรียน อาจารย์
นอกจากนี้ยังมีบทเรียนภาษาไทยที่จะเป็นประโยชน์ต่อผู้อ่านชาวต่างประเทศอีกด้วย

ในช่วงปลายปี 2545 บริษัทฯ ได้เตรียมการขยายธุรกิจเพิ่ม คือ
ผลิตและจำหน่ายหนังสือพิมพ์ธุรกิจรายวันฉบับภาษาไทยฉบับใหม่ โดยในไตรมาสสุดท้าย
บริษัทฯได้รับพนักงานใหม่สำหรับกองบรรณาธิการโพสต์ ทูเดย์ และในเดือนพฤศจิกายน 2545
ได้มีการแนะนำหนังสือพิมพ์ใหม่ให้กับตัวแทนผู้ซื้อโฆษณาได้รับทราบ

เดือนกุมภาพันธ์ ปี 2546 บริษัทฯ เปิดตัวหนังสือพิมพ์รายวันภาษาไทยฉบับใหม่ภายใต้ชื่อว่า “โพสต์
ทูเดย์” ซึ่งเป็นการนำเสนอหนังสือพิมพ์ธุรกิจรายวันที่มีรูปแบบที่เหมาะสมกับยุคสมัย
เพื่อรองรับกลุ่มผู้อ่านทั้งผู้อ่าน โดยทั่วไป และกลุ่มเป้าหมายเฉพาะด้านธุรกิจ ช่วงปลายปี 2546
แผนกหนังสือ ซึ่งเน้นการพิมพ์หนังสือภาษาอังกฤษได้หยุดธุรกรรมต่างๆ

ปี 2547 เป็นปีที่หนังสือพิมพ์บางกอกโพสต์ มีอายุครบ 58 ปี
หนังสือพิมพ์บางกอกโพสต์รูปแบบใหม่จึงได้เริ่มออกสู่สายตาประชาชนเมื่อวันที่ 1 สิงหาคม 2547
โดยรูปแบบใหม่นี้มีความผสมผสานกันมากขึ้นระหว่างเนื้อที่ข่าวที่เพิ่มมากขึ้นและการจัดวางเนื้อหาของข่าวที่เหมาะสม
ส่วนหนังสือพิมพ์โพสต์ ทูเดย์ ซึ่งถือว่าเพียงดำเนินงานมาเป็นปีที่ 2
ก็สามารถติดอันดับเป็นหนังสือพิมพ์ที่มียอดผู้อ่านมากที่สุด 1 ใน 10 อันดับแรก

ในระหว่างปี บริษัท ฮาเชท ฟิลิปปาคิ โพสต์ จำกัด ซึ่งเป็นบริษัทที่เราได้เข้าไปร่วมลงทุนนั้น
ได้ร่วมลงทุนเปิดบริษัท เอชเอฟโพสต์-เอ็มซี จำกัด เพื่อทำการผลิตและจำหน่ายนิตยสาร Marie
Claire ซึ่งในปัจจุบันนิตยสาร Marie Claire
ก็เป็นที่รู้จักและได้รับการยอมรับจากผู้อ่านและผู้โฆษณาอย่างกว้างขวาง และในช่วงปลายปีบริษัทฯ
ได้ลงทุนซื้อเครื่องพิมพ์ใหม่ที่ทันสมัย ซึ่งจะมีกำลังการผลิตสูงและช่วยประหยัดระยะเวลาในการพิมพ์
ทั้งนี้เพื่อรองรับการขยายตัวของการผลิตและการจำหน่ายที่คาดว่าจะเพิ่มสูงขึ้นมากในอนาคต

เมื่อ 1 สิงหาคม 2548 ซึ่งเป็นวันครบรอบ 59 ปีของการก่อตั้งหนังสือพิมพ์บางกอกโพสต์
ได้ขยายธุรกิจเข้าสู่โลกของสื่อแห่งอนาคต โดยได้จัดตั้งฝ่ายอิเล็กทรอนิกส์มีเดีย มีชื่อว่า
“โพสต์ดิจิตอล” เพื่อให้บริการข่าวสารทางอิเล็กทรอนิกส์และดิจิตอลทุกชนิด

ในช่วงปี 2549 ได้ร่วมมือกับ Newspaper Direct ในการจัดทำ E-paper
ซึ่งเป็นหนังสือพิมพ์อิเล็กทรอนิคส์ฉบับแรกในประเทศไทย โดยผ่านเว็บไซต์ pressdisplay.com
ดังนั้นผู้อ่านทั่วโลกไม่ว่าจะอยู่ที่ใดก็ตาม เพียงแต่มีอินเทอร์เน็ตเท่านั้น
ก็สามารถอ่านข่าวจากหนังสือพิมพ์บางกอกโพสต์ และโพสต์ ทูเดย์
ในรูปลักษณ์ของหนังสือพิมพ์ฉบับสมบูรณ์ที่จะให้ความรู้สึกเช่นเดียวกับได้อ่านหนังสือพิมพ์ฉบับจริงที่ส่งเป็นประจำทุกเช้า

นอกจากนี้ ได้ปรับปรุงการสนอบริการบนเว็บไซด์อย่างต่อเนื่อง ได้จัดตั้งเว็บไซด์งานใหม่
www.JobJob.co.th ที่ได้เปิดตัวครั้งแรกไตรมาสที่ 4 ของปี 2549
โดยมีจุดมุ่งหมายเพื่อให้บริการโฆษณาหางานของแผนกฯ สามารถเข้าถึงได้ง่าย
ทั้งในรูปของสิ่งพิมพ์และออนไลน์ ซึ่งในปัจจุบันสื่อทั้ง 2 รูปแบบ นี้มีความเชื่อมโยงกันมากยิ่งขึ้น

การก่อสร้างศูนย์การพิมพ์และจัดจำหน่ายแห่งใหม่ ที่ได้เริ่มการก่อสร้างตั้งแต่กลางปี 2548 นั้น
ปัจจุบันการก่อสร้างได้เสร็จสมบูรณ์แล้ว
และอยู่ระหว่างในขั้นตอนการติดตั้งอุปกรณ์และเครื่องจักรในขณะนี้
คาดว่าจะสามารถเปิดทำการได้ภายในเดือนเมษายน 2550 ศูนย์การพิมพ์แห่งใหม่นี้ ตั้งอยู่บนเนื้อที่
19 ไร่ ถนนบางนา-ตราด กม. 19 และอยู่ห่างจากสนามบินสุวรรณภูมิ 10 นาที

ภาพรวมการประกอบธุรกิจและการแบ่งการดำเนินงานในกลุ่มบริษัทฯ

บริษัท โพสต์ พับลิชชิง จำกัด (มหาชน)
ประกอบธุรกิจหลักในการผลิตและจำหน่ายหนังสือพิมพ์รายวันภาษาอังกฤษ ”Bangkok Post” ,
หนังสือพิมพ์รายวันภาษาไทย “โพสต์ ทูเดย์” , หนังสือพิมพ์รายสัปดาห์ภาษาอังกฤษ “Bangkok
Post Student Weekly” , แมกกาซีน “กูรู” ซึ่งแทรกในหนังสือพิมพ์ “Bangkok Post”
ทุกวันศุกร์, และหนังสืออื่นๆแทรกในหนังสือพิมพ์ Bangkok Post
นอกจากนี้ยังให้บริการทางด้านงานพิมพ์อื่น ๆ เช่น นิตยสาร แผ่นพับ โบร์ชัวร์ หนังสือต่างๆ
แก่บริษัทในเครือและลูกค้าภายนอก
และการให้บริการข่าวสารทางอิเล็กทรอนิกส์และดิจิตอลทุกชนิดอีกด้วย

  ---------------------- ------------------------ ------------------------
  ประเภท                 ชื่อผลิตภัณฑ์ / แผนก          บริษัทเจ้าของผลิตภัณฑ์

  หนังสือพิมพ์                                        

  หนังสือพิมพ์รายวัน          Bangkok Post             บมจ. โพสต์ พับลิชชิง

  หนังสือพิมพ์รายวัน          โพสต์ ทูเดย์                บมจ. โพสต์ พับลิชชิง

  หนังสือพิมพ์รายสัปดาห์       Bangkok Post Student     บมจ. โพสต์ พับลิชชิง
                         Weekly                   

  งานพิมพ์เชิงพาณิชย์         แผนกอัลลายด์ พริ้นท์เตอร์ส     บมจ. โพสต์ พับลิชชิง

  นิตยสารฉบับแทรก          กูรู (รายสัปดาห์)            บมจ. โพสต์ พับลิชชิง
  (ภาษาอังกฤษ)                                     

                         เดอะแมกกาซีน (รายปักษ์)     บมจ. โพสต์ พับลิชชิง

  เวปไซด์หางาน            จ๊อบ จ๊อบ                  บมจ. โพสต์ พับลิชชิง

  ข่าวด่วน SMS             ข่าวด่วนภาษาอังกฤษ          บมจ. โพสต์ พับลิชชิง

                         ข่าวด่วนภาษาไทย            บมจ. โพสต์ พับลิชชิง

  นิตยสารภาษาไทย                                   

  นิตยสารภาษาไทยรายเดือน   ELLE                     บจก. ฮาเชท ฟิลิปปาคิ โพสต์

                         ELLE DÉCORATION          บจก. ฮาเชท ฟิลิปปาคิ โพสต์

                         CLEO                     บจก. ฮาเชท ฟิลิปปาคิ โพสต์
                                                  เอซีพี

                         MARIE CLAIRE             บจก. เอชเอฟโพสต์-เอ็มซี
                                                  จำกัด

  นิตยสารรายสามเดือน       BMW                      บจก. ฮาเชท ฟิลิปปาคิ โพสต์
  ---------------------- ------------------------ ------------------------

โครงสร้างการถือหุ้นของบริษัทและบริษัทย่อยในปัจจุบันเป็นดังนี้

51.00% 100.00%

51.00 % 100.00 %

51.00% 51.00%

 

2.3 รายได้รวมทั้งกลุ่มของบริษัทในระยะ 4 ปีที่ผ่านมา

  (ล้านบาท)

[TABLE]

* รวมรายได้อื่นๆ